b'\n_START_ARTICLE_\nJolanta \xc4\x8ciurilait\xc4\x97\n_START_PARAGRAPH_\nJolanta \xc4\x8ciurilait\xc4\x97-Kurnickien\xc4\x97 (g. 1947 m. bir\xc5\xbeelio 15 d. Vilniuje) \xe2\x80\x93 Lietuvos daininink\xc4\x97 (sopranas).\n_START_SECTION_\nBiografija\n_START_PARAGRAPH_\n1970 m. baig\xc4\x97 Leningrado konservatorijos choro dirigavimo klas\xc4\x99, 1976 m. \xe2\x80\x93 Lietuvos konservatorijos V. Daunoro klas\xc4\x99._NEWLINE_1970\xe2\x80\x931976 m. d\xc4\x97st\xc4\x97 Vilniaus pedagoginiame institute. Nuo 1976 m. Lietuvos nacionalinio operos ir baleto teatro solist\xc4\x97, Lietuvos konservatorijos (dab. Lietuvos muzikos ir teatro akademija) docent\xc4\x97, Lietuvos nacionalinio operos ir baleto teatro choro vokalo pedagog\xc4\x97.\n_START_SECTION_\nK\xc5\xabryba\n_START_PARAGRAPH_\nSuk\xc5\xabr\xc4\x97 apie 20 vaidmen\xc5\xb3 operos scenoje. Dainavo Bratislavos, Kijevo, Latvijos operos ir baleto teatre, Maskvos Did\xc5\xbeiajame teatre. Dainavo kaip kamerin\xc4\x97 daininink\xc4\x97. Sureng\xc4\x97 daugiau, kaip 200 solini\xc5\xb3 koncert\xc5\xb3. Dalyvavo tarptautiniuose muzikos festivaliuose Liuksemburge, Italijoje, Suomijoje, \xe2\x80\x9eMaskvos \xc5\xbeiema\xe2\x80\x9c, \xe2\x80\x9ePrahos pavasaris\xe2\x80\x9c. Gastroliavo JAV, Brazilijoje, Europos valstyb\xc4\x97se.'